Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 301/13/8808	Rožňava, 20.8.2014
EEČ : 2-67-278-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Rožňava
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 10.6.2013, spisová značka Pv 301/13/8808, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
presne nezisteného dňa v období od 15.00 hod. dňa 12.10.2012 do 11.00 h dňa 17.10.2012 v obci XXXXX, okres XXXXX, pred bytovým domom č. 280, spoločne po vzájomnej dohode, vylomili kryt palivovej nádrže osobného motorového vozidla zn. XXXXX, ev. č. XXXXX, majiteľa XXXXX, a z palivovej nádrže odcudzili najmenej 25 l nafty, čím poškodenému XXXXX spôsobili škodu vo výške XXXXX €, 

Uznesením prokurátora Okresnej prokuratúry XXXXX zo dňa 10.6.2013, spisová značka Pv 301/13/8808, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora  Okresnej prokuratúry v XXXXX, sp.zn. Pv 301/13-8808 zo dňa 10.6.2013, bolo podľa § 216 ods.1 písm.a),b),c) T.por. podmienečne zastavené trestné stíhanie vedené proti obvineným XXXXX a XXXXX za spolupáchateľstve podľa § 20 Tr.zák.  prečinu krádeže podľa § 212 ods.2 písm.a)  Tr.zák., na tom skutkovom základe, že

	presne nezisteného dňa v období od 15.00 h dňa 12.10.2012 do 11.00 h dňa 17.10.2012  v obci XXXXX, okres XXXXX, pred bytovým domom č. 280, spoločne po vzájomnej dohode, vylomili kryt palivovej nádrže osobného motorového vozidla zn. XXXXX, ev.č. XXXXX, majiteľa XXXXX, a z palivovej nádrže odcudzili najmenej 25 litrov nafty, čím poškodenému XXXXX spôsobili škodu vo výške XXXXX Eur.

Podľa § 216 ods.2 Tr.por. bola obvineným  určená skúšobná doba v trvaní 12  (dvanásť ) mesiacov, každému samostatne.

 Uznesenie o podmienečnom zastavení trestného stíhania nadobudlo právoplatnosť u oboch obvinených dňa 22.6.2013 , skúšobná doba teda u oboch obvinených uplynula dňa 22.6.2014.

	Podľa § 217 ods.1 Tr.por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje.

	Preskúmaním príslušného spisového materiálu,  došlých správ z Obecného úradu XXXXX, Mestského úradu XXXXX a Obvodného oddelenia PZ SR XXXXX, , som zistil, že obaja obvinení v skúšobnej dobe viedli riadny život, nedopustili sa trestného činu, ani priestupku. Toho času nie je proti ním vedené žiadne trestné stíhanie, po 10.6.2013  v registri trestov iný záznam nemajú.

	Z vyššie uvedených skutočností vyplýva, že obaja obvinení  v skúšobnej dobe podmienečného zastavenia trestného stíhania splnili  podmienky uvedené v ustanovení § 217 ods.1 Tr.por., preto bolo potrebné rozhodnúť tak, ako je to uvedené vo výrokovej časti tohto uznesenia.

	V zmysle § 217 ods.4 Tr.por. právoplatnosťou tohto uznesenia nastávajú účinky zastavenia trestného stíhania( podľa § 9 ods.1 písm.e), Tr.por.)

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Hvasta
prokurátor